Diari Oficial de la Generalitat Valenciana


Sumari del DOGV 8158, del 27-10-2017 (2017/9525)

RESOLUCIÓ de 24 d'octubre de 2017, de les direccions territorials d'Economia Sostenible, Sectors Productius, Comerç i Treball d'Alacant, Castelló i València, per la qual s'amplia el termini per a la justificació de les ajudes per al foment de les cooperatives i les societats laborals i de l'ocupació en aquestes, convocades en l'exercici 2017 per mitjà de la Resolució de 5 de maig de 2017, del conseller d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8158

Data del DOGV
:   27-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9525


Data del document
:   24-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 24 d'octubre de 2017, de les direccions territorials d'Economia Sostenible, Sectors Productius, Comerç i Treball d'Alacant, Castelló i València, per la qual s'amplia el termini per a la justificació de les ajudes per al foment de les cooperatives i les societats laborals i de l'ocupació en aquestes, convocades en l'exercici 2017 per mitjà de la Resolució de 5 de maig de 2017, del conseller d'Economia Sostenible, Sectors Productius, Comerç i Treball. [2017/9525]  
Vista l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana (DOGV 7907, 31 d'octubre), l'article 10.5 de la qual estableix l'últim dia hàbil del mes d'octubre de l'any de cada convocatòria com a data límit per a la presentació de la justificació de les ajudes regulades per l'esmentada ordre, a excepció de les ajudes a la inversió; i preveu que, amb caràcter excepcional, l'òrgan concedent corresponent a cada una de les ajudes podrà ampliar el termini, en els termes establits en la Llei general de subvencions i les seues normes de desplegament i en la legislació en matèria de procediment administratiu, sempre que el retard obeïsca a causes degudament justificades en l'expedient i no imputables al beneficiari de la subvenció.  
Vista la Resolució de 5 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen determinades ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, per a l'exercici 2017 (DOGV 8042, 18 de maig).  
Vist que a data 20 d'octubre de 2017 no s'ha pogut notificar a totes les empreses sol·licitants de les ajudes convocades per mitjà de l'esmentada Resolució de 5 de maig de 2017, bé el requeriment per a millorar o esmenar la seua sol·licitud, bé la resolució de concessió de les ajudes que han de ser justificades.  
Considerant que en l'article 10.5 de l'Orde 23/2016, es fa expressa previsió de la possibilitat d'ampliar el termini de justificació o de concedir-lo per a correccions de justificacions defectuoses, en els termes establits en la Llei general de subvencions i les seues normes de desplegament i en la legislació de procediment administratiu, sempre que el retard obeïsca a causes degudament justificades en l'expedient i no imputables al beneficiari de la subvenció.  
Atenent a la competència per a ampliar els terminis relacionats amb la presentació o correcció de justificacions, actuant en exercici de la delegació establida en l'article 7.1.c) de l'Ordre 23/2016 i de conformitat amb el que estableix l'article 10.5 de la mateixa ordre, resolc:  
  
Ampliar el termini de justificació de les ajudes per al foment de les cooperatives i les societats laborals i de l'ocupació en aquestes, convocades per a l'exercici 2017, mitjançant Resolució de 5 de maig de 2017, del conseller d'Economia Sostenible, Sectors Productius, Comerç i Treball, que finalitzarà el 24 de novembre de 2017.  
  
Alacant, 24 d'octubre de 2017.- La directora territorial d'Economia Sostenible, Sectors Productius, Comerç i Treball d'Alacant: Emilia González Carrión.  
  
Castelló de la Plana, 24 d'octubre de 2017.- El director territorial d'Economia Sostenible, Sectors Productius, Comerç i Treball de Castelló: José Vicente Andrés Peñarroja.  
  
València, 24 d'octubre de 2107.- El director territorial d'Economia Sostenible, Sectors Productius, Comerç i Treball de València: Emiliano Cerdá Esteve.  
  
P. d. (O 23/2016, 27.10.2016, DOGV 7907, 31.10.2016)